ΓΡΑΠΤΗ ΕΡΩΤΗΣΗ P-0694/00

υποβολή: Avril Doyle (PPE-DE) προς την Επιτροπή

(3 Μαρτίου 2000)

Θέμα: Πυρηνική ασφάλεια, Σύμβαση για την Πυρηνική Ασφάλεια και Sellafield

Η Σύμβαση για την Πυρηνική Ασφάλεια τέθηκε σε ισχύ τον Οκτώβριο του 1996. Θα μπορούσε η Επιτροπή να μας πληροφορήσει για το ποια από τα κράτη μέλη την έχουν προσυπογράψει, και αν το Ηνωμένο Βασίλειο είναι μεταξύ αυτών;

Η Αναθεώρηση της Πυρηνικής Ασφάλειας (διαδικασία αναθεώρησης μεταξύ ομοειδών φορέων), που προβλέπεται από τη Σύμβαση, επρόκειτο να διεξαχθεί τον Απρίλιο του 1999. Θα μπορούσε η Επιτροπή να μας παράσχει ενημερωμένες πληροφορίες για τα αποτελέσματα της αναθεώρησης, και να σχολιάσει τις ενδεχόμενες μετέπειτα σχετικές εξελίξεις;

Δεδομένης της αυστηρής στάσης που τηρεί η Επιτροπή όσον αφορά την ασφάλεια των πυρηνικών ενεργειακών μονάδων στιςποψήφιες για ένταξη χώρες, θα μπορούσε η Επιτροπή να μας εκθέσει εν συντομία τη θέση της σχετικά με την πυρηνική μονάδα του Sellafield στο Ηνωμένο Βασίλειο, συνεκτιμώντας και την κριτική που ασκήθηκε προσφάτως εξ επισήμων πηγών(1) σε σχέση με τη μονάδα αυτή, και να μας πληροφορήσει για το ποιες περαιτέρω ενέργειες εκτιμά ότι πρέπει να αναληφθούν, σε όλα τα επίπεδα αρμοδιότητας;

(1) Περιλαμβάνεται σε έκθεση της Βρετανικής Υπηρεσίας Επιθεώρησης Πυρηνικών Εγκαταστάσεων που δημοσιεύθηκε την Παρασκευή 18 Φεβρουαρίου 2000.

Απάντηση της κας Wallstrm εξ ονόματος της Επιτροπής

(4 Απριλίου 2000)

Όλα τα κράτη μέλη και η Ευρωπαϊκή Κοινότητα Ατομικής Ενέργειας είναι συμβαλλόμενα μέρη στην σύμβαση για την πυρηνική ασφάλεια του 1994(1). Η πρώτη συνεδρίαση αναθεώρησης δυνάμει της σύμβασης πραγματοποιήθηκε στις 12-23 Απριλίου 1999, στη Βιέννη. Η Ευρωπαϊκή Κοινότητα Ατομικής Ενέργειας δεν ήταν ακόμη συμβαλλόμενο μέρος εκείνη την εποχή και, ως εκ τούτου, δεν συμμετείχε στη συνεδρίαση. Το Ηνωμένο Βασίλειοπέβαλε την εθνική του έκθεση και συμμετείχε στη συνεδρίαση. Ο Διεθνής Οργανισμός Ατομικής Ενέργειας (ΔΟΑΕ) που παρέχει τη γραμματεία για τις συνεδριάσεις των συμβαλλομένων μερών της σύμβασης, διέθεσε στο διαδίκτυο την περιληπτική έκθεση της συνεδρίασης στη διεύθυνση: (http://www.iaea.org/worldatom/glance/legal/revmtg0199.html).

Η σύμβαση εφαρμόζεται για την ασφάλεια των χερσαίων πυρηνικών σταθμών παραγωγής ενέργειας για πολιτικούς σκοπούς και, ως εκ τούτου, ο πυρηνικός σταθμός του Sellafield στον οποίο γίνεται αναφορά δεν εμπίπτει στο πεδίο εφαρμογής της σύμβασης. Εντούτοις, πρέπει να σημειωθεί ότι μια από τις κυριότερες απαιτήσεις στο πλαίσιο της σύμβασης καθορίζεται στο άρθρο 8 (κανονιστικός φορέας), ως εξής: 1. Κάθε συμβαλλόμενο μέρος θα δημιουργήσει ή θα καθορίσει τον κανονιστικό φορέα ο οποίος θα έχει ως αποστολή την εφαρμογή του νομοθετικού και κανονιστικού πλαισίουmldr, και θα του παρασχεθεί η κατάλληλη εξουσία, αρμοδιότητες και χρηματοδοτικοί και ανθρώπινοι πόροι για να εκπληρώσει τις ευθύνες που του ανατέθηκαν. 2. Κάθε συμβαλλόμενο μέρος θα πραγματοποιήσει τα κατάλληλα βήματα προκειμένου να διασφαλίσει τον αποτελεσματικό διαχωρισμό μεταξύ των λειτουργιών του κανονιστικού φορέα και των λειτουργιών οιουδήποτε άλλου σώματος ή οργανισμού που ασχολούνται με την προώθηση της χρήσης της πυρηνικής ενέργειας. Γενικά, πράγματι στο Ηνωμένο Βασίλειο η αρμοδιότητα του κανονιστικού φορέα δεν περιορίζεται στις πυρηνικές εγκαταστάσεις όπως προσδιορίζει η σύμβαση.

Η αυστηρή προσέγγιση έναντι τωνποψήφιων για ένταξη χωρώνιοθετήθηκε βάσει ενός σαφούς πολιτικού κεκτημένου που ορίστηκε από τα κράτη μέλη. Δενπάρχει ισοδύναμο κεκτημένο για τις πυρηνικές εγκαταστάσεις εντός της Κοινότητας. Εντούτοις, η Επιτροπή έχει ήδη συζητήσει την έκθεση του σώματος επιθεωρητών των βρετανικών πυρηνικών εγκαταστάσεων με την αρμόδια εταιρεία και συμφώνησε να συναντήσει ανώτατους αξιωματούχους της εταιρείας, προκειμένου να επανεξετάσει τα μέτρα που ελήφθησαν για τη βελτίωση της ασφάλειας των εγκαταστάσεων κατά τις προσεχείς εβδομάδες.

Οι κυριότερες κοινοτικές απαιτήσεις σχετικά με την προστασία από τις επιπτώσεις της ιονίζουσας ακτινοβολίας καθορίζονται στην οδηγία του Συμβουλίου 96/29/Ευρατόμ για τον καθορισμό των βασικών κανόνων ασφάλειας για την προστασία τηςγείας των εργαζομένων και του πληθυσμού από τους κινδύνους που προκύπτουν από ιονίζουσες ακτινοβολίες(2). Η Επιτροπή θα συνεχίσει να συνεργάζεται με τις αρχές του Ηνωμένου Βασιλείου με σκοπό την πλήρη εφαρμογή των κοινοτικών διατάξεων. Δενπάρχουν στοιχεία έως τώρα ότι η πρόσφατη κριτική που ασκήθηκε στον πυρηνικό σταθμό του Sellafield έχει οιεσδήποτε συνέπειες όσον αφορά την προστασία από την ακτινοβολία.

(1) Απόφαση της Επιτροπής της 16ης Νοεμβρίου 1999 (1999/819/Ευρατόμ) σχετικά με την προσχώρηση στη σύμβαση για την πυρηνική ασφάλεια του 1994 της Ευρωπαϊκής Κοινότητας Ατομικής Ενέργειας (Ευρατόμ), ΕΕ L 318 της 11.12.1999.

(2) ΕΕ L 159 της 29.6.1996. Οδηγία 96/29/Ευρατόμ η οποία καταργεί προηγούμενες οδηγίες, με ισχύ από τις 13 Μαΐου 2000.